Nøgleord

Sagens genstand

Afgørelse



Nøgleord

EF-varemærker – definition på og erhvervelse af et EF-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – bedømmelseskriterier [Rådets forordning nr. 207/2009, art. 8, stk. 1, litra b)] (jf. præmis 25 og 26)

2. EF-varemærker – definition på og erhvervelse af et EF-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – lighed mellem de berørte varer eller tjenesteydelser – bedømmelseskriterier – varer, der supplerer hinanden [Rådets forordning nr. 207/2009, art. 8, stk. 1, litra b)] (jf. præmis 29)

3. EF-varemærker – indgivelse af EF-varemærkeansøgning – identifikation af de varer eller tjenesteydelser, som varemærket betegner – krav om klarhed og præcision – de kompetente myndigheders og de erhvervsdrivendes fastlæggelse af udstrækningen af den beskyttelse, som varemærket giver [Rådets forordning nr. 207/2009, art. 26, stk. 1, litra c); Kommissionens forordning nr. 2868/95, art. 1, regel 2, stk. 2] (jf. præmis 34-37)

4. EF-varemærker – definition på og erhvervelse af et EF-varemærke – relative registreringshindringer – indsigelse fra indehaveren af et identisk eller lignende ældre varemærke, der er registreret for varer eller tjenesteydelser af samme eller lignende art – risiko for forveksling med det ældre varemærke – figurmærket VOGUE og ordmærket VOGUE [Rådets forordning nr. 207/2009, art. 8, stk. 1, litra b)] (jf. præmis 50-54)

5. EF-varemærker – klagesag – søgsmål ved Unionens retsinstanser – Rettens kompetence – prøvelse af lovligheden af appelkamrenes afgørelser (Rådets forordning nr. 207/2009, art. 65) (jf. præmis 55)

Sagens genstand

Angående

Påstand om annullation af afgørelse truffet den 26. marts 2012 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1170/2011-4) vedrørende en indsigelsessag mellem Eduardo López Cabré og Advance Magazine Publishers, Inc.

Afgørelse

Konklusion

1) Afgørelse truffet den 26. marts 2012 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1170/2011-4) vedrørende en indsigelsessag mellem Eduardo López Cabré og Advance Magazine Publishers, Inc. annulleres, i det omfang den stadfæstede indsigelsesafdelingens afgørelse af 18. marts 2011, hvorved denne gav medhold i indsigelsen vedrørende tilbehør i klasse 18 i Nice-arrangementet af 15. juni 1957 vedrørende international klassificering af varer og tjenesteydelser til brug ved registrering af varemærker, som revideret og ændret.

2) Harmoniseringskontoret frifindes for de øvrige påstande vedrørende annullation af den i konklusionens punkt 1) nævnte afgørelse.

3) Det er ufornødent at træffe afgørelse vedrørende påstandene om, at der gives medhold i indsigelsen alene for så vidt angår paraplyer, parasoller og tilbehør til paraplyer og parasoller.

4) Hver part bærer sine egne omkostninger.